钦定古今图书集成/方舆汇编/职方典/第1348卷 > 《旧志》皆弗载第学校为育才重地讵宜缺略
## 钦定古今图书集成/方舆汇编/职方典/第1348卷 > 《旧志》皆弗载第学校为育才重地讵宜缺略

皇清康熙十年，训导萧正传捐修。

德庆州儒学　在州治东一百七十步。“旧德庆府学创建于城东紫极宫故基。宋元丰四年，迁于府治东六十步。庆元初，郡守赵师璱置书买田。绍定、淳祐间，郡守陈宿、冯光益之。至元末，教授林舜咨作大成殿、尊经阁，同知王罃祖树明伦堂，总管孙辅臣增修之。明洪武九年，定为州学。正统中，提学彭琉命判官朱智” 修建殿庑、重门及云章阁。知州谢必贤继起堂斋。成化间，知州李瑛、周俭、管淳增修。弘治三年，知州王淮重建尊经阁、号舍、戟门、厨库。十五年，知州杨棨重修殿庑。嘉靖十五年，知州陆舜臣重修。二十一年，知州吴汝新重建殿庑，改甃泮池，增修学门、号舍。三十六年，知州凃铉增修殿庑。四十三年，知州杨征移徙于东城隍庙。万历二十八年，知州沈有严迁复于州治左之旧庙。崇祯五年，通判王之胘修葺。

文庙前为两庑，为戟门，为“名宦” 、“乡贤” 二祠。戟门前

为泮池，池前为棂星门，门外为屏墙，其左右为“育才” 、“兴贤” 二坊；殿后为明伦堂。堂之上架尊经阁，阁后为启圣祠；堂左为进德斋，为礼门，右为修业斋，为土地祠。又左为敬一亭，右为学正与二训导舍。临大街，为儒学门。

皇清顺治间，知州饶崇秩以众议欲改迁于旧《广备》。

仓之左，捐俸一百五十两，送学收贮，后议迁未果。康熙五年，学正梁宗典重修。

射圃　明正统六年，知州周冕建广惠门外西城下。久圮。万历三十年，知州沈有严复建学左东隅。社学　旧五显庙。

西隅社学　旧忠勇庙俱明嘉靖四年，提学欧阳铎改建。

养正社学　在城隍庙后。

菁莪社学　在赐禄里

金定社学　今圮

封川县儒学　在城东北八十步，即封州儒学。旧在县东山一里。宋康定元年创建。皇祐间，毁于寇，遂迁今地。嘉祐三年，州守田开以其狭隘，迁于城西小丫岭，屡被水患。熙宁二年，州守俞瑊复迁于东山故址。绍兴七年，州废，学毁。十一年州复，知州黄琮辟故址，建学宫，置学田，时士以涉水不便。十五年，郡守杨王休徙于今地。咸淳七年，教授张祀重修。元至正三年，达鲁花赤月鲁帖木儿重修。明洪武二年，改州为县，因改州学为“县学。” 永乐八年，县丞欧必森新之。十二年，县丞杨隆重建庙学。天顺四年，寇毁，仅存殿庑、堂斋。成化五年，知县万显移明伦堂及两斋于后地之爽垲者。弘治十八年，知县张琇重建庙庑、棂星门。正德四年，知县黄琼建学门。六年，训导郭缨建尊经阁，辟泮池。嘉靖初，知县潘海、周英重修。三十二年，知县郭处贤改建敬一亭。四十三年，洪水冲坏庙学，知县唐时雨大加修葺。隆庆六年，棂星门坏，知县陈起耕修之。万历九年，知县周日暹重修。十九年，知县黄懋中迁复东山故址。万历三十五年，岭西兵巡道陈濂，命知县唐民拱徙建于城中，今处“明伦堂” 在。

文庙左露台甬路，翼以两廊。门外南立绰楔，堂西

为尊经阁，东为神厨。神库后为敬一亭。庙东西为两庑，前为戟门，左名宦，右“乡贤” ，又前为棂星门，外为泮池。启圣宫在学宫右。教官廨一在城隍庙前，一在府馆后。

学田　在东山下东山塘儒学左，诸生价买为学公用。后以教谕林春煦争讼，遂充军饷。射圃　在学宫右。

西厢社学　在县西三里。旧五通庙。

江口社学　在县西十里。旧昭灵庙，俱明嘉靖四年，知县潘海改立。今废。

开建县儒学　在县东半里。旧在县东三里，元末毁于兵。明洪武三年，主簿郝暹鼎建。八年，知县龚行徙于县北一里五显庙之左。其时登科第者多，后圮于洪水。宣德八年，署县事典史张嘉惠又徙于县东南百步。成化九年，教谕陈瑚请于巡抚都御史朱英，迁于城内东隅。二十一年，知县廖宾重建殿、庑、戟门、棂星门、明伦堂、馔堂、两斋、号舍、库房咸备。嘉靖十年，署县事典史黄世铎建“启圣祠。” 十五年，知县吕宾增置号舍二十间。三十九年，御史潘季驯迁建今所。通县父老诸生义助，不动公帑。万历四年，知县胡希寅建正业堂、名宦、乡贤祠、号舍、廨舍。

文庙两庑前为戟门，门左右为神厨，又前为棂星。

门。明伦堂在庙后。前二斋，博文“约礼。” 后为居业堂，左右列为号舍，其后为敬一亭。名宦、乡贤祠在明伦堂左右。启圣祠在明伦堂后。学门在棂星门左。教官廨在城中旧泮池。

皇清顺治十四年，教谕郑茂惠重修。康熙九年，知县。

张冲斗复修设“庙祝侍香，每月按其人口捐给米盐。”

学田　黄蜝𬜯田一十亩，岁收租糓一十七石。明嘉靖三十一年，训导谢缙置。

射圃　在明伦堂后，今改建“启圣祠。”

状元社学　在城内新街。

登龙社学　在南门外。明嘉靖四十一年，知县陈廷举建。

储元书院　即“状元坊” 社学，在城内新街。明嘉靖四十一年，知县陈廷举买民地建。